stanford-oval/wikipedia huggingface dataset:
ภาษาสคริปต์

ภาษาสคริปต์ (อังกฤษ: scripting language) คือภาษาโปรแกรมชนิดหนึ่งที่ใช้เขียนชุดคำสั่งที่ทำให้ระบบสามารถทำงานด้านต่าง ๆ ได้ และยังสามารถเรียนรู้และทำความเข้าใจได้ค่อนข้างง่ายดาย ซึ่งในการแปลภาษาสคริปต์มักจะแปลทีละคำสั่งด้วยอินเทอร์พรีเตอร์มากกว่าแปลทั้งโปรแกรมด้วยคอมไพเลอร์
ในภาษาสคริปต์จะประกอบด้วยชนิดข้อมูลพื้นฐาน (primitive) ที่มักเกี่ยวข้องกับการทำงานพื้นฐานหรือการเรียกใช้เอพีไอ ซึ่งภาษาสคริปต์ช่วยให้ชนิดข้อมูลเหล่านี้รวมกันเพื่อสร้างโปรแกรมที่ซับซ้อนขึ้นได้ โดยภาษาสคริปต์สามารถนำมาใช้สร้างหรือช่วยปรับปรุงประสิทธิภาพสภาพแวดล้อมต่าง ๆ ได้หลากหลาย ไม่ว่าจะเป็น ซอฟต์แวร์ประยุกต์ โปรแกรมแก้ไขข้อความ วิดีโอเกม และอีกมากมาย
ภาษาสคริปต์มีหลากหลายประเภท และมีหลากหลายขนาด และยังมีทั้งแบบที่ใช้งานทั่วไปและแบบที่ใช้งานเฉพาะด้าน บางครั้งภาษาสคริปต์ยังจัดเป็นภาษาโปรแกรมระดับสูงมาก (very high-level programming language) เนื่องจากมีความใกล้เคียงกับภาษามนุษย์เป็นอย่างมาก
ภาษาบิสลามา

| ภาษาบิสลามา |
| --- | --- |
ภูมิภาค: ประเทศวานูวาตูและนิวแคลิโดเนีย
จำนวนผู้พูด: 6,200 (ภาษาแรก) , 128,000 (ภาษาที่ 2)  (ไม่พบวันที่)
ตระกูลภาษา: ภาษาครีโอล ของหลายภาษาในวานูอาตูกับภาษาอังกฤษและภาษาฝรั่งเศส
สถานภาพทางการ
ภาษาทางการ: ประเทศวานูอาตู
รหัสภาษา
ISO 639-1: bi
ISO 639-2: bis
ISO 639-3: bis
ภาษาบิสลามา (อังกฤษ: Bislama, ก่อนหน้านี้: Bichelama และ Beach-la-Mar) เป็นภาษาครีโอลที่พูดในประเทศวานูวาตู มีความสัมพันธ์ใกล้ชิดกับตอกปีซินในประเทศปาปัวนิวกินี ภาษาพิจินในหมู่เกาะโซโลมอน และภาษาโบรเคนที่ช่องแคบทอร์เรส ในรัฐควีนส์แลนด์ ประเทศออสเตรเลีย ซึ่งเพลงชาติของวานัวตู "Yumi, Yumi, Yumi" ร้องเป็นภาษาบิสลามา
ประวัติศาสตร์

ชาววานัวตูหลายพันคน ได้ถูกเกณฑ์ให้ทำงานบนสวนไร่ในรัฐควีนส์แลนด์ ประเทศออสเตรเลีย และประเทศฟีจี ในช่วง พ.ศ. 2413 - 2433 มีภาษาหลายภาษาที่พูดกันในสวนไร่เหล่านี้ จึงเกิดภาษาใหม่ขึ้นมา และช่วงประมาณ 1 ศตวรรษที่ผ่านมา ภาษานี้วิวัฒนาการจนได้กลายเป็นภาษาที่ใช้พูดกันในปัจจุบัน
ภาษาที่มีความสัมพันธ์กับภาษานี้คือ ภาษาพิจินในหมู่เกาะโซโลมอน ตอกปีซินในประเทศปาปัวนิวกินี และภาษาครีโอลช่องแคบทอร์เรส
ชื่อ

ชื่อ Bislama มาจากคำในคริสต์ศตวรรษที่ 19 คือ Beach-la-Mar ซึ่งมาจากคำว่า "bêche de mer" ในภาษาฝรั่งเศส แปลว่า ปลิงทะเล ในช่วงกลางคริสต์ศตวรรษที่ 19 มีการเก็บปลิงทะเลแล้วนำมาตากแห้ง พร้อมกับการการรวบรวมไม้จันทน์ในเวลาเดียวกัน ในเวลาต่อมาชื่อนี้ได้นำมาใช้กับภาษาที่คนงานได้นำมาใช้ระหว่างกันและกัน รวมถึง นายงานที่พูดภาษาอังกฤษ
แหล่งข้อมูลอื่น

วิกิพีเดียภาษาทอค พีซิน
A bibliography of Bislama
ภาษาสลาวอนิกคริสตจักรเก่า

| ภาษาสลาวอนิกคริสตจักรเก่า |
| --- | --- |
Ѩзыкъ словѣньскъ   językŭ slověnĭskŭ
ประเทศที่มีการพูด: เคยใช้พูดในบริเวณสลาฟที่อยู่ใต้อิทธิพลของไบแซนไทน์ (ทั้งคาทอลิกและออร์ทอดอกซ์)
ภูมิภาค: ยุโรปตะวันออก
สูญแล้ว: ใช้ในทางศาสนา
ตระกูลภาษา: อินโด-ยูโรเปียน  สลาฟสลาฟใต้ตะวันออกภาษาสลาวอนิกคริสตจักรเก่า
ระบบการเขียน: อักษรกลาโกลิติก; อักษรซีริลลิก
รหัสภาษา
ISO 639-1: cu
ISO 639-2: chu
ISO 639-3: chu
ภาษาสลาวอนิกคริสตจักรเก่า (อังกฤษ: Old Church Slavonic) เป็นภาษาทางศาสนา พัฒนาขึ้นจากภาษาของนักบุญซีริลและนักบุญเมโทเดียส ซึ่งเป็นมิชชันนารีจากไบแซนไทน์ เมื่อราว พ.ศ. 1400 เพื่อใช้แปลคัมภีร์ไบเบิลและงานทางศาสนา โดยนักบุญทั้งสองใช้สำเนียงสลาวอนิกในบริเวณเทสซาโลนิกา และประดิษฐ์อักษรกลาโกลิติกขึ้นเขียนภาษานี้
ในช่วง พ.ศ. 1500 นักบุญคลิเมนต์แห่งโอห์ริด มิชชันนารีชาวบัลแกเรียประดิษฐ์อักษรซีริลลิกและตั้งชื่อตามชื่อของนักบุญซีริล และนำมาใช้เขียนภาษาสลาวอนิกเก่าและภาษาอื่น ๆ ในเวลาต่อมา ภาษาสลาวอนิกคริสตจักรเก่าใช้ในบทสวดของโบสถ์นิกายรัสเซียนออร์โธดอกซ์เมื่อราว พ.ศ. 1400 – 1700 ต่อมาถูกแทนที่ด้วยภาษาสลาวอนิกคริสตจักรที่เริ่มใช้เมื่อราว พ.ศ. 1700 และยังคงใช้ในโบสถ์ของนิกายดังกล่าว
ภาษามือ

ภาษามือของตัว A–Z สำหรับผู้พิการทางหู
Preservation of the Sign Language (1913)
ภาษามือ (อังกฤษ: sign language) เป็นอวัจนภาษาอย่างหนึ่ง ที่ประกอบด้วย การสื่อสารด้วยมือ, การสื่อสารด้วยร่างกาย และการใช้ริมฝีปากในการสื่อความหมายแทนการใช้เสียงพูด การสื่อสารจะใช้ลักษณะของมือที่ทำเป็นสัญลักษณ์ การเคลื่อนไหวมือ แขนและร่างกาย และการแสดงความรู้สึกทางใบหน้าเพื่อช่วยในการสื่อสารความคิดของผู้สื่อ ภาษาสัญลักษณ์ส่วนใหญ่มักใช้ในกลุ่มผู้พิการทางหู ซึ่งรวมทั้งผู้พิการทางหูเอง ผู้ตีความหมาย (interpreter) ผู้ร่วมงาน เพื่อน และครอบครัวของผู้พิการทางหูซึ่งอาจจะพอได้ยินบ้างหรือไม่ได้ยินเลย
รูปแบบของการใช้ภาษามือ

ภาษามือสากล ที่คนทั่วไปเข้าใจกัน
ภาษามือผู้พิการ ที่ใช้กันระหว่างผู้พิการทางการได้ยิน
ภาษามือทางทหาร ใช้ในกลุ่มทหารที่ปฏิบัติงานในสถานที่ที่ไม่สามารถสื่อสารด้วยวิธีอื่นได้
แหล่งข้อมูลอื่น

สื่อการสอนภาษามือไทย เก็บถาวร 2006-10-23 ที่ เวย์แบ็กแมชชีน
ภาษาลาฮา

| ภาษา |
| --- | --- |
ประเทศที่มีการพูด: เวียดนาม
จำนวนผู้พูด: 5,690 คน  (ไม่พบวันที่)
ตระกูลภาษา: ขร้า-ไท  ขร้ายาง-เบียวภาษา
รหัสภาษา
ISO 639-3: lha
ภาษาลาฮา (อังกฤษ: Laha) มีผู้พูดทั้งหมด 5,690 คน (พ.ศ. 2542) ในเวียดนามตามแนวแม่น้ำแดงและแม่น้ำดำ จัดอยู่ในตระกูลภาษาขร้า-ไท กลุ่มขร้า สาขายาง-เบียว ใกล้เคียงกับภาษากวาเบียว ผู้พูดส่วนใหญ่เป็นผู้ใหญ่ คนอายุต่ำกว่า 50 ปี จะพูดภาษาไทดำ
แหล่งข้อมูลอื่น

ABVD: Laha (Ta Mit) word list เก็บถาวร 2017-04-13 ที่ เวย์แบ็กแมชชีน
ภาษาสูญแล้ว

จากคำนิยามจำนวนหนึ่ง ภาษาสูญแล้ว (อังกฤษ: extinct language) คือภาษาที่ปัจจุบันไม่มีผู้พูดแล้ว ในขณะที่ ภาษาตายแล้ว (dead language) คือภาษาที่ไม่มีผู้พูดในฐานะภาษาหลักแล้ว 
โดยปกติแล้วกระบวนการที่จะนำไปสู่การเป็นภาษาสูญนั้นจะเกิดขึ้นเมื่อภาษาหนึ่ง ๆ ได้ผ่านการตายของภาษาในระหว่างที่ถูกแทนที่ด้วยภาษาอื่น ตัวอย่างเช่น ภาษาคอปติกที่ถูกแทนที่ด้วยภาษาอาหรับ และภาษาชนพื้นเมืองอเมริกันจำนวนมากที่ถูกแทนที่ด้วยภาษาอังกฤษ ฝรั่งเศส สเปน หรือโปรตุเกส
ในหลายกรณี ภาษาสูญแล้วยังถูกใช้เพื่อประโยชน์ทางวิทยาศาสตร์ กฎหมาย หรือศาสนาเช่น ภาษาสลาวอนิกคริสตจักรโบราณ อเวสตะ คอปติก ทิเบตโบราณ กีเอซ นั้นเป็นภาษาในภาษากลุ่มสูญ
ภาวะกรดยูริกเกินในเลือด

| ภาวะกรดยูริกเกินในเลือด |
| --- | --- |

Uric acid
สาขาวิชา: วิทยาต่อมไร้ท่อ
ภาวะกรดยูริกเกินในเลือด
(อังกฤษ: Hyperuricemia)
เป็นภาวะที่กรดยูริกสูงเกินในเลือด
ในระดับ pH ปกติของน้ำในร่างกาย กรดยูริกโดยมากจะอยู่ในรูปแบบของยูเรตซึ่งเป็นไอออน
ปริมาณของยูเรตในร่างกายจะขึ้นอยู่กับความสมดุลระหว่างปริมาณพิวรีนที่ได้จากอาหาร
ปริมาณยูเรตที่สังเคราะห์ภายในร่างกาย (เช่น ในการผันเวียนของเซลล์)
และปริมาณของยูเรตที่ถ่ายออกทางปัสสาวะหรือผ่านทางเดินอาหาร
ในมนุษย์ พิสัยด้านสูงปกติอยู่ที่ 360 µmol/L (6 mg/dL) สำหรับหญิงและ 400 µmol/L (6.8 mg/dL) สำหรับชาย
เหตุ

ปัจจัยต่าง ๆ มีผลต่อภาวะกรดยูริกเกินในเลือด รวมทั้งกรรมพันธุ์ ความดื้ออินซูลิน ภาวะเหล็กเกิน ความดันโลหิตสูง โรคไทรอยด์ ภาวะต่อมไทรอยด์ทำงานมากเกิน ไตวาย โรคอ้วน อาหาร การใช้ยาขับปัสสาวะ (เช่น thiazide, loop diuretic) และการบริโภคแอลกอฮอล์มากเกิน
ในบรรดาปัจจัยเหล่านี้ การบริโภคแอลกอฮอล์จะสำคัญที่สุด
เหตุของภาวะสามารถจัดเป็น 3 กลุ่ม คือ
การผลิตกรดยูริกเพิ่ม การถ่ายกรดยูริกออกน้อยลง และแบบผสม
เหตุของการผลิตเพิ่มรวมทั้งการได้พิวรีนจากอาหารสูงและการเพิ่มเมแทบอลิซึมของพิวรีน
เหตุของการถ่ายกรดออกน้อยลงรวมทั้งโรคไต ยาบางชนิดและโมเลกุลอื่น ๆ ที่แย่งกันในการขับถ่าย
เหตุผสมรวมทั้งการทานแอลกอฮอล์หรือฟรักโทสมาก และการขาดอาหาร
เหตุ > การผลิตกรดยูริกเพิ่ม

ข้อมูลเพิ่มเติม: กรดยูริก § กรดยูริกสูง, และ กรดยูริก § โรคเกาต์
แม้อาหารที่สมบูรณ์ด้วยพิวรีนจะเป็นเหตุสามัญ แต่ก็ยังเป็นเหตุรอง
เพราะอาหารเพียงอย่างเดียวไม่พอเป็นเหตุให้กรดยูริกเกินในเลือด
ปริมาณพิวรีนในอาหารจะต่าง ๆ กัน
และอาหารที่สูงไปด้วยพิวรีนแบบ adenine และ hypoxanthine ก็อาจทำภาวะกรดยูริกเกินในเลือดให้แย่ลงได้มากกว่า
กรดยูริกในเลือดสูงแบบนี้ เป็นภาวะแทรกซ้อนที่สามัญของการปลูกถ่ายอวัยวะ
นอกจากความต่าง ๆ กันที่เป็นปกติเนื่องจากปัจจัยทางพันธุกรรม กลุ่มอาการอาการเนื้องอกสลาย (Tumor lysis syndrome) จะทำให้กรดยูริกสูงมากจนกระทั่งไตอาจวาย
กลุ่มอาการ Lesch-Nyhan syndrome ก็ยังสัมพันธ์กับกรดยูริกในระดับสูงมากด้วย
เหตุ > การขับถ่ายกรดยูริกลดลง

ยาหลัก ๆ ที่มีบทบาทให้เกิดกรดยูริกเกินในเลือดโดยลดการขับถ่าย ก็คือยากลุ่ม antiuricosuric (เป็นยาเพิ่มกรดยูริกในเลือดและลดกรดยูริกในปัสสาวะ)
ยาและสารกัมมันต์อื่น ๆ รวมทั้งยาขับปัสสาวะ, salicylate, pyrazinamide, ethambutol, กรดนิโคตินิก, ciclosporin, 2-ethylamino-1,3,4-thiadiazole, และสารกัมมันต์ที่เป็นพิษต่อเซลล์ (cytotoxic agent)
SLC2A9 เป็นยีนเข้ารหัสโปรตีนที่ช่วยขนส่งกรดยูริกในไต
ซิงเกิลนิวคลีโอไทด์โพลีมอร์ฟิซึมหลายแบบของยีนนี้ มีสหสัมพันธ์ที่สำคัญกับระดับกรดยูริกในเลือด
ภาวะกรดยูริกเกินในเลือดที่มักสืบทอดร่วมกับโรคกระดูกเปราะกรรมพันธุ์ (osteogenesis imperfecta) พบว่า สัมพันธ์กับการกลายพันธุ์ในยีน GPATCH8 ซึ่งตรวจโดยเทคนิค exome sequencing
โปรแกรมอาหารแบบ ketogenic diet 
จะขัดขวางไม่ให้ไตขับกรดยูริก เนื่องจากการแย่งการขนส่งระหว่างกรดยูริกและคีโทน
ระดับตะกั่วที่เพิ่มขึ้นในเลือดมีสหสัมพันธ์อย่างสำคัญกับทั้งสภาพไตเสื่อมและภาวะกรดยูริกเกินในเลือด แม้ความเป็นเหตุผลระหว่างปัจจัยเหล่านี้จะยังไม่ชัดเจน
ในงานศึกษากับคนไต้หวัน 2,500 คน ระดับตะกั่วในเลือดที่เกิน 7.5 microg/dL (ซึ่งสูงกว่าปกติเล็กน้อย) มีอัตราส่วนปัจจัยเสี่ยง (odds ratio) ที่ 1.92 (95% CI: 1.18-3.10) สำหรับการทำงานผิดปกติขอ'ไต และ 2.72 (95% CI: 1.64-4.52) สำหรับภาวะกรดยูริกเกินในเลือด
เหตุ > แบบผสม

เหตุของภาวะกรดยูริกเกินในเลือดแบบผสมจะทั้งเพิ่มการผลิตกรดและลดการขับถ่าย
การบริโภคแอลกอฮอล์ (เอทานอล) จำนวนมากเป็นเหตุสำคัญของภาวะ และทำการทั้งสองอย่างโดยกลไกหลายอย่าง
คือเพิ่มการผลิตกรดยูริกโดยเพิ่มการผลิตกรดแล็กติก และทำให้เกิดภาวะเลือดเป็นกรดแล็กติก
เอทานอลยังเพิ่มความเข้มข้นของ hypoxanthine และ xanthine ในน้ำเลือดด้วย ผ่านการเร่งสลาย adenine nucleotide และอาจเป็นสารยับยั้งเอนไซม์ xanthine dehydrogenase อย่างอ่อน ๆ
เบียร์ก็มีพิวรีนด้วยโดยเป็นผลข้างเคียงของการหมัก 
เอทานอลจะลดการขับถ่ายกรดยูริกโดยส่งเสริมภาวะขาดน้ำและ (แม้น้อยมาก) ภาวะเลือดเป็นกรดจากคีโทน (ketoacidosis) ในระดับคลินิก
การทานน้ำตาลฟรักโทสมากจะมีผลอย่างสำคัญต่อภาวะกรดยูริกเกินในเลือด
ในงานศึกษาขนาดใหญ่ในสหรัฐอเมริกา การดื่มน้ำอัดลมหวาน ๆ มากกว่า 4 หน่วยต่อวันจะมีผลเป็นอัตราส่วนปัจจัยเสี่ยง (odds ratio) มีภาวะกรดยูริกเกินในเลือดที่ 1.82
เมแทบอลิซึมของฟรักโทสจะรบกวนเมแทบอลิซึมของพิวรีนมีผลให้ผลิตกรดเพิ่มขึ้น
โดยมีผลสองอย่าง คือ (1) เพิ่มการเปลี่ยน ATP เป็น inosine และจึงเพิ่มกรดยูริก (2) เพิ่มการสงเคราะห์พิวรีน
ฟรักโทสยังห้ามการถ่ายกรดยูริกออก โดยแข่งกับกรดยูริกเพื่อให้ได้โปรตีนขนส่งคือ SLC2A9
การลดการขับกรดยูริกออกของฟรักโทส จะเพิ่มขึ้นในบุคคลที่เสี่ยงทางพันธุกรรมต่อการมีภาวะกรดยูริกเกินในเลือด และ/หรือโรคเกาต์
ส่วนการอดอาหารจะเป็นเหตุให้ร่างกายเผาผลาญเนื้อเยื่อของตนเองที่สมบูรณ์ไปด้วยพิวรีนเพื่อพลังงาน
ดังนั้น เหมือนกับอาหารที่มีพิวรีนมาก การอดอาหารจะเพิ่มปริมาณของพิวรีนที่แปลงเป็นกรดยูริก
อาหารที่มีแคลอรีต่ำมากและไม่มีคาร์โบไฮเดรตอาจทำให้เกิดภาวะกรดยูริกเกินในเลือดอย่างรุนแรง
ดังนั้น การมีอาหารเป็นคาร์โบไฮเดรตบ้างและลดโปรตีน จะช่วยลดกรดยูริก
การอดอาหารยังทำให้ไตไม่สามารถกำจัดกรดยูริก เนื่องจากการแข่งขันเพื่อโปรตีนขนส่งระหว่างกรดยูริกกับคีโทน
การรักษา

การตกผลึกกรดยูริก และในนัยตรงกันข้าม การละลายของมัน
จะขึ้นอยู่กับความเข้มข้นของกรดในสารละลาย ค่าพีเอช ความเข้มข้นของโซเดียม และอุณหภูมิ
ดังนั้น การรักษาจะเปลี่ยนค่าต่าง ๆ เหล่านี้
การรักษา > ความเข้มข้น

ตามหลักของเลชาเตอลิเย การลดความเข้มข้นของกรดยูริกในเลือดอาจทำให้ผลึกกรดที่มีอยู่สามารถค่อย ๆ ละลายกลับเข้าในเลือด แล้วจึงสามารถขับถ่ายออกจากเลือดได้
โดยคล้าย ๆ กัน การรักษาความเข้มข้นของกรดในเลือดให้ต่ำก็จะลดการตกผลึกใหม่ ๆ ด้วย
ถ้าบุคคลมีโรคเกาต์เรื้อรังหรือก้อนผลึกที่ข้อต่อ (tophus)
ก็อาจมีผลึกกรดยูริกจำนวนมากที่ตกตะกอนอยู่ที่ข้อต่อและเนื้อเยื่ออื่น ๆ และการใช้ยาแบบแรงหรือเป็นเวลานานอาจจะจำเป็น
ยาที่ใช้บ่อย ๆ เพื่อรักษาภาวะกรดยูริกเกินในเลือดมีสองประเภท คือ xanthine oxidase inhibitor และสารช่วยขับกรดยูริกทางปัสสาวะ (uricosuric)
xanthine oxidase inhibitors จะลดการผลิตกรดยูริกโดยขัดขวางการทำงานของเอนไซม์ xanthine oxidase
ส่วนสารจะช่วยขับกรดยูริก โดยลดการดูดซึมกลับเมื่อไตได้กรองกรดยูริกออกจากเลือดแล้ว
ยาเหล่านี้บางอย่างก็ใช้ตามข้อบ่งชี้ แต่บางอย่างก็ใช้เพื่อระงับอาการโดยไม่ได้รับอนุมัติ
ยังมียาอื่น ๆ ที่มีโอกาสช่วยรักษาภาวะกรดยูริกเกินในเลือด
สำหรับคนไข้ที่ล้างไต ยา sevelamer อาจช่วยลดระดับกรดยูริกในเลือดอย่างสำคัญ
โดยดูดซับยูเรตที่ผ่านทางเดินอาหาร
ในหญิง การใช้ยาเม็ดคุมกำเนิดแบบผสม สัมพันธ์อย่างสำคัญกับระดับกรดยูริกในเลือดที่ต่ำกว่า
การรักษาโดยไม่ใช้ยาสำหรับภาวะกรดยูริกเกินในเลือดรวมทั้งอาหารที่มีพิวรีนต่ำ และการบริโภคอาหารเสริมต่าง ๆ
มีการรักษาด้วยเกลือลิเทียมเพื่อเพิ่มการละลายได้ของกรดยูริกด้วย
การรักษา > pH

ความเป็นกรดด่างของเลือดไม่ใช่ว่าเปลี่ยนได้อย่างง่าย ๆ หรืออย่างปลอดภัย
ดังนั้น การรักษาที่เปลี่ยนค่า pH โดยหลักจะเปลี่ยนค่าของปัสสาวะ เพื่อกันไม่ให้เกิดภาวะแทรกซ้อนที่เป็นไปได้อย่างหนึ่งของยาขับกรดยูริกทางปัสสาวะ ซึ่งก็คือการเกิดนิ่วไตเพราะมีกรดมากขึ้นในปัสสาวะ 
อาหารเสริมที่อาจช่วยทำให้ปัสสาวะเป็นด่างมากขึ้นรวมทั้งโซเดียมไบคาร์บอเนต โพแทสเซียมไซเตรต แมกนีเซียมไซเตรต และ Bicitra (ซึ่งมีองค์ประกอบเป็น citric acid monohydrate และ sodium citrate dihydrate)
ยาที่อาจมีผลแบบเดียวกันรวมทั้ง acetazolamide
การรักษา > อุณหภูมิ

มักจะมีรายงานว่า อุณหภูมิต่ำเป็นตัวจุดชนวนอาการโรคเกาต์แบบฉับพลัน ตัวอย่างเช่น การยืนอยู่ในน้ำเย็นนาน ๆ แล้วตามด้วยอาการของโรคในเช้าต่อมา
ซึ่งเชื่อว่า เป็นผลจากการตกผลึกของกรดยูริกที่ขึ้นอยู่กับอุณหภูมิในเนื้อเยื่อที่เย็นกว่าปกติ
ดังนั้น วิธีการป้องกันอย่างหนึ่งก็คือการรักษาให้มือเท้าอุ่น โดยการแช่น้ำอุ่นอาจจะช่วย
พยากรณ์โรค

การมีระดับกรดยูริกที่สูงขึ้นจะทำให้เสี่ยงโรคเกาต์มากขึ้น และถ้าสูงมาก ก็จะทำให้ไตวาย
กลุ่มอาการทางเมแทบอลิซึม (metabolic syndrome) บ่อยครั้งจะเกิดพร้อมกับภาวะกรดยูริกเกินในเลือด
พยากรณ์โรคดีถ้าทาน allopurinol เป็นปกติ
คนไข้โรคเกาต์ และโดยอนุมาน รวมคนไข้ภาวะกรดยูริกเกินในเลือดด้วย มีโอกาสเกิดโรคพาร์คินสันน้อยกว่าอย่างสำคัญ ถ้าไม่ต้องทานยาขับปัสสาวะด้วย
ในสุนัขแดลเมเชียน

ในสุนัขแดลเมเชียน การไร้เอนไซม์ uricase (ซึ่งเป็นลักษณะสืบสายพันธุ์ของสุนัขพันธุ์นี้) จะทำให้เกิดภาวะกรดยูริกเกินในเลือด และภาวะกรดยูริกเกินในปัสสาวะที่คู่กัน
เชิงอรรถ

↑  ketogenic diet เป็นโปรแกรมอาหารแบบมีไขมันสูง โปรตีนพอควร และคาร์โบไฮเดรตต่ำ ที่ใช้ในการแพทย์โดยหลักเพื่อรักษาโรคลมชักที่ควบคุมได้ยากในเด็ก
เป็นอาหารที่บังคับให้ร่างกายเผาผลาญไขมันแทนคาร์โบไฮเดรต
แหล่งข้อมูลอื่น

Nuki, G; Simkin, PA (2006). "A concise history of gout and hyperuricemia and their treatment". Arthritis Research & Therapy. 8 Suppl 1 (Suppl 1): S1. doi:10.1186/ar1906. PMC 3226106. PMID 16820040.{{cite journal}}:  CS1 maint: uses authors parameter (ลิงก์)
GeneReviews/NCBI/NIH/UW entry on UMOD-Related Kidney Disease Includes: Familial Juvenile Hyperuricemic Nephropathy, Medullary Cystic Kidney Disease 2
OMIM entries on UMOD-Related Kidney Disease Includes: Familial Juvenile Hyperuricemic Nephropathy, Medullary Cystic Kidney Disease 2
GeneReviews/NCBI/NIH/UW entry on Familial Juvenile Hyperuricemic Nephropathy Type 2
OMIM entries on Familial Juvenile Hyperuricemic Nephropathy Type 2
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น
ภาษาออลลารี

| ภาษาออลลารี |
| --- | --- |
ประเทศที่มีการพูด: อินเดีย
ตระกูลภาษา: ดราวิเดียน  ภาษาออลลารี
รหัสภาษา
ISO 639-3: –
ภาษาออลลารี (อังกฤษ: Ollari language) หรือภาษาอัลลาร์ ภาษาคัทพัส หรือเรียกอย่างง่าย ๆ ว่าภาษาคทพะ (แม้ว่าจะต่างจากภาษากลุ่มคทพะอื่น ๆ) เป็นภาษาในตระกูลภาษาดราวิเดียนที่พูดโดยชาวคทพะที่อยู่ในบริเวณโปตตางีม โกราปุต ในรัฐโอริศา ประเทศอินเดีย
ภาษาอังกฤษพื้นฐาน

| Basic English |
| --- | --- |
สร้างโดย: Charles Kay Ogden
วันที่: 1925
จุดประสงค์: ภาษาประดิษฐ์  Basic English
รูปแบบก่อนหน้า: Old English Middle EnglishEarly Modern EnglishModern EnglishBasic English 
ระบบการเขียน: Latin
รหัสภาษา
ISO 639-3: –
ภาษาอังกฤษพื้นฐาน (อังกฤษ: Basic English) เป็นภาษาควบคุมที่ยึดภาษาอังกฤษ มีชาลส์ เคย์ อ็อกเดน (Charles Kay Ogden) นักภาษาศาสตร์และนักปรัชญา สร้างขึ้นเป็นภาษาช่วยสื่อสารนานาชาติ และใช้เป็นตัวช่วยสำหรับการสอนภาษาอังกฤษเป็นภาษาที่สอง สาระสำคัญของภาษาอังกฤษพื้นฐานคือเป็นสับเซตเรียบง่ายของภาษาอังกฤษปกติ นำเสนอในหนังสือ ภาษาอังกฤษพื้นฐาน: บทนำทั่วไปพร้อมกฎและไวยากรณ์ (Basic English: A General Introduction with Rules and Grammar, 1930) ของอ็อกเดน
ภาษาพื้นฐานของอ็อกเดน และมโนทัศน์ภาษาอังกฤษเรียบง่าย มีการเผยแพร่มากที่สุดหลังฝ่ายสัมพันธมิตรชนะสงครามโลกครั้งที่สองเป็นวิธีการบรรลุสันติภาพโลก แม้ภาษาอังกฤษพื้นฐานมิได้สร้างเข้าโปรแกรม แต่มีการทบทวนการทำให้เรียบง่ายคล้ายกันสำหรับการใช้ของนานาชาติหลายอย่าง ผู้ช่วยของอ็อกเดน ไอ. เอ. ริชาดส์นำเสนอการใช้ในโรงเรียนในประเทศจีน ต่อมา มีอิทธิพลต่อภาษาอังกฤษพิเศษ (Special English) ของวอยซ์ออฟอเมริกา สำหรับการแพร่สัญญาณข่าว และภาษาอังกฤษเทคนิคง่าย (Simplified Technical English) เป็นภาษาควบคุมที่ยึดภาษาอังกฤษที่ออกแบบมาเพื่อเขียนคู่มือเทคนิค
สิ่งที่เหลือรอดปัจจุบันของภาษาอังกฤษพื้นฐานของอ็อกเดนคือ รายการศัพท์ 850 คำที่ใช้เป็นคำศัพท์ของผู้เริ่มต้นของภาษาอังกฤษซึ่งมีสอนทั่วโลก โดยเฉพาะอย่างยิ่งในทวีปเอเชีย
ภาษาละเม็ต

| ภาษาละเม็ต |
| --- | --- |
Rmeet
Khamet (Xmet)
ประเทศที่มีการพูด: ประเทศลาว, ประเทศไทย
ชาติพันธุ์: ชาวละเม็ต
จำนวนผู้พูด: ไม่ทราบ (20,000 อ้างถึง1995 census)
ตระกูลภาษา: ออสโตรเอเชียติก  คาซี–ปะหล่องปะหล่องภาษาละเม็ต
รหัสภาษา
ISO 639-3: lbn
ภาษาละเม็ต (อังกฤษ: Lamet) หรือภาษาขะเม็ต เป็นภาษาที่มีผู้พูดในลาวและไทย มีผู้พูดราว 16,864 คน พบในลาว 16,740 คน (พ.ศ. 2538) ในลาวตะวันตกเฉียงเหนือ หลวงน้ำทา บ่อแก้ว บางส่วนอพยพเข้ามาอยู่ประเทศไทยเมื่อหลังสงครามโลกครั้งที่ 2 พบในไทย 100 คน ที่จังหวัดลำปางและเชียงราย เป็นภาษาตระกูลออสโตรเอเชียติก กลุ่มมอญ-เขมร สาขาปะหล่อง ชื่อภาษาละเม็ตใช้ในประเทศลาว ในไทยใช้ชื่อภาษาขะเม็ต ผู้พูดภาษาละเม็ตเรียกภาษาของตนเองว่า [χəmɛːt] หรือแบบที่พบน้อยกว่าว่า [kʰəmɛːt]
ที่ตั้ง

เดิมเคยมีผู้พูดภาษาละเม็ตลำปางในหมู่บ้าน Takluh ทางตอนเหนือของหลวงน้ำทาในประเทศลาว
วิธภาษาที่ใกล้ชิดกับภาษานี้คือ Lua' ที่มีผู้พูดใน Ban Pang Chok (Ban Lua) อำเภอเวียงป่าเป้า จังหวัดเชียงราย ประเทศไทย
แหล่งข้อมูลอื่น

http://projekt.ht.lu.se/rwaai RWAAI (Repository and Workspace for Austroasiatic Intangible Heritage)
http://hdl.handle.net/10050/00-0000-0000-0003-66ED-E@view Lamet in RWAAI Digital Archive
ภาษาอังกฤษเพื่อการศึกษาแบบบูรณาการ

ภาษาอังกฤษเพื่อการศึกษาแบบบูรณาการ (อังกฤษ: English for Integrated Studies, EIS) เป็นรูปแบบการจัดการเรียนการสอนสองภาษารูปแบบหนึ่งในประเทศไทย โดยใช้ภาษาอังกฤษเป็นสื่อกลางในการจัดการเรียนการสอนจำนวน 4 รายวิชา ได้แก่ คณิตศาสตร์ วิทยาศาสตร์ คอมพิวเตอร์และภาษาอังกฤษ การจัดการเรียนการสอนรูปแบบนี้แตกต่างจากการจัดการเรียนการสอนสองภาษารูปแบบอื่นที่ใช้ครูชาวไทยเป็นผู้จัดการเรียนการสอน มีจุดมุ่งหมายสำคัญให้ผู้เรียนสามารถสื่อสารภาษาอังกฤษได้ การจัดการเรียนการสอนรูปแบบนี้เริ่มทดลองขึ้นที่โรงเรียนสุนทรภู่พิทยา ก่อนที่จะขยายไปตามโรงเรียนต่าง ๆ ทั่วประเทศมากกว่า 500 โรงเรียนด้วยการสนับสนุนจากกระทรวงศึกษาธิการ โดยให้เครือข่ายมหาวิทยาลัยราชภัฏจัดฝึกอบรมครูเพื่อเพิ่มพูนทักษะภาษาอังกฤษให้สูงขึ้น ใน พ.ศ. 2556 สำนักงานคณะกรรมการการศึกษาขั้นพื้นฐานได้จัดให้มีการอบรมครูแกนนำเพื่อขยายผลการใช้ภาษาอังกฤษเพื่อการศึกษาแบบบูรณาการให้กับครูของโรงเรียนต่าง ๆ จนกระทั่ง พ.ศ. 2557 กระทรวงศึกษาธิการได้ร่างแนวทางปฏิบัตินโยบายปฏิรูปการเรียนการสอนภาษาอังกฤษในระดับการศึกษาขั้นพื้นฐานเพื่อส่งเสริมการยกระดับความสามารถในการใช้ภาษาอังกฤษ โดยจัดให้มีการขยายโครงการพิเศษด้านการเรียนการสอนภาษาอังกฤษ ซึ่งหนึ่งในนั้นรวมถึงโครงการ EIS อีกด้วย
ภาษาอังกฤษแบบบริติช

| ภาษาอังกฤษแบบบริติช |
| --- | --- |
ภาษาอังกฤษ
ประเทศที่มีการพูด: สหราชอาณาจักร
ชาติพันธุ์: ชาวบริติช
ตระกูลภาษา: อินโด-ยูโรเปียน  เจอร์แมนิกเจอร์แมนิกตะวันตกเจอร์แมนิกทะเลเหนือแองโกล-ฟรีเชียนแองกลิกภาษาอังกฤษภาษาอังกฤษแบบบริติช
รูปแบบก่อนหน้า: ภาษาอังกฤษเก่า ภาษาอังกฤษสมัยกลางภาษาอังกฤษสมัยใหม่ตอนต้นภาษาอังกฤษแบบบริติช 
รูปแบบมาตรฐาน: การออกเสียงสำเนียงมาตรฐาน มาตรฐานภาษาอังกฤษแบบสกอต มาตรฐานภาษาอังกฤษแบบไอริช   
ระบบการเขียน: ละติน (ชุดตัวอักษรอังกฤษ)
สถานภาพทางการ
ภาษาทางการ:   สหราชอาณาจักร ( อังกฤษ เดิม)   สหประชาชาติ (ด้วยการสะกดฉบับออกซฟอร์ด) 
รหัสภาษา
ISO 639-3: –
ภาษาอังกฤษแบบบริติช (อังกฤษ: British English, BrE) หรือ ภาษาอังกฤษแองโกล (อังกฤษ: Anglo-English) เป็นคำที่ใช้แยกแยะรูปแบบของภาษาอังกฤษที่ใช้ในหมู่เกาะบริเตน (British Isles) และที่ใช้ในภูมิภาคอื่น ๆ
คำว่า "ภาษาอังกฤษแบบบริติช" นี้ ยังหมายรวมถึงภาษาถิ่นย่อยทั้งหมดของภาษาอังกฤษ ทั้งที่ใช้ในหมู่เกาะบริเตนทั้งหมด (รวมสกอตแลนด์ ไอร์แลนด์ และเวลส์ด้วย) คำนี้มักจะนิยมใช้เป็นพิเศษในหมู่ชาวอเมริกัน (รวมทั้งนักภาษาศาสตร์และนักเขียนพจนานุกรม) ส่วนชาวอังกฤษนั้น ปกติแล้วจะใช้คำว่า "ภาษาอังกฤษมาตรฐาน" (Standard English) หรือเรียกสั้น ๆ ว่า "ภาษาอังกฤษ" (English) เท่านั้น
ความแตกต่างเด่นที่สุดของภาษาอังกฤษแบบบริติชกับภาษาอังกฤษแบบอเมริกันคือ แบบบริติชจะออกเสียงคำอย่างตรงตัว a จะออกเป็น อา ตรง ๆ ไม่ออกว่า แอ อย่างแบบอเมริกัน เสียง t จะเน้นมาก และชาวสหราชอาณาจักรจะไม่นิยมการออกเสียงตัว r ท้ายคำ ถึงออกก็เพียงออกไปนิดเดียว นอกจากนั้นอังกฤษแบบบริติชจะออกเสียงลงคอดั่งเช่นภาษาเยอรมันและภาษาฝรั่งเศส เช่นคำว่า schedule ซึ่งภาษาอังกฤษแบบบริติชจะมีออกเสียงลงคอตรงท่อน sche ซึ่งเป็นเสียงควบระหว่าง ซ กับ ค
ภาษาอังกฤษสมัยกลาง

| ภาษาอังกฤษสมัยกลาง |
| --- | --- |
Middle English
หน้าหนึ่งของตำนานแคนเตอร์บรี โดยเจฟฟรีย์ ชอเซอร์
ภูมิภาค: อังกฤษ, บางแห่งในเวลส์, บริเวณทิศตะวันออกเฉียงใต้ของสกอตแลนด์, บ้างในไอร์แลนด์
ยุค: ค่อย ๆ กลายเป็นภาษาอังกฤษสมัยใหม่ตอนต้น, ภาษาสกอตส์, และ ภาษาโยลา  และ ภาษาฟิงเกิล ในไอร์แลนด์ ในศตวรรษที่ 16
ตระกูลภาษา: อินโด-ยูโรเปียน  เจอร์แมนิกเจอร์แมนิกตะวันตกเจอร์แมนิกทะเลเหนือแองกโล-ฟริเซียแองกลิกภาษาอังกฤษสมัยกลาง
รูปแบบก่อนหน้า: อังกฤษเก่า ภาษาอังกฤษสมัยกลาง 
รหัสภาษา
ISO 639-2: enm
ISO 639-3: enm
ISO 639-6: meng
บทความนี้มีสัญลักษณ์สัทอักษรสากล หากระบบของคุณไม่รองรับการแสดงผลที่ถูกต้อง คุณอาจเห็นปรัศนี กล่อง หรือสัญลักษณ์อย่างอื่นแทนที่อักขระยูนิโคด
ภาษาอังกฤษสมัยกลาง (อังกฤษ: Middle English หรือย่อเป็น ME) เป็นชื่อที่นักภาษาศาสตร์ใช้เรียกภาษาอังกฤษในหลากหลายรูปแบบ เป็นภาษาที่ใช้สื่อสารตั้งแต่สมัยชาวนอร์มันพิชิตอังกฤษใน ค.ศ. 1066 และช่วงหลังของศตวรรษที่ 15 อย่างไรก็ตาม ช่วงเวลาที่มีการพูดภาษานี้ยังขาดความแน่นอนเพราะนักวิชาการมีความเห็นไม่ตรงกัน แต่พจนานุกรมภาษาอังกฤษของออกซ์ฟอร์ดได้ระบุว่ามีการพูดจาก ค.ศ. 1150 ถึง 1500 นอกจากนี้ ช่วงหลังศวรรษที่ 15 เป็นสมัยที่ภาษาอังกฤษในลอนดอนมีการเขียนตามมาตรฐานแชนเซอรี (Chancery Standard) โดยมาตรฐานนี้ ได้กลายเป็นมาตรฐานการใช้ภาษาอังกฤษในราชอาณาจักรอังกฤษ แต่ช่วงหลังศตวรรษที่ 15 ถึง ค.ศ. 1650 ภาษาที่ใช้สื่อสารในแคว้นอังกฤษถือว่าเป็น ภาษาอังกฤษสมัยใหม่ตอนต้น (Early Modern English)
ภาษาอังกฤษสมัยกลางมีความแตกต่างกับภาษาอังกฤษเก่าตรงที่ ภาษาอังกฤษเก่าได้ใช้มาตรฐานการสะกดตามภาษาแซกซอนตะวันตกตอนปลาย เป็นมาตรฐานสมัยก่อนชาวฝรั่งเศสนอร์มันได้ยึดครองอังกฤษ จากนั้น ภาษาอังกฤษก็เริ่มมีการสะกดหลายรูปแบบ (และมีภาษาถิ่นอีกหลายภาษาด้วย) อย่างไรก็ตาม ความหลากหลายในการสะกดเหล่านี้ ไม่ได้แสดงถึงรูปแบบของภาษาที่ชาวอังกฤษใช้สื่อสารก่อน ค.ศ. 1066 แต่กลับแสดงให้เห็นว่า เวสเซ็กซ์ไม่ได้เป็นสถานที่เดียวที่ผลิตเอกสารและวรรณกรรมภาษาอังกฤษ เพราะยังมีเมืองอื่นอีกที่มีการเขียนภาษาอังกฤษแต่เขียนตามสำเนียงตนเอง เมื่อเวลาผ่านไป เมืองต่าง ๆ เช่น นอร์ทธัมเบรีย อีสต์แองกเลีย และลอนดอน ก็ค่อย ๆ กลายเป็นศูนย์กลางของการตีพิมพ์เอกสารหรือวรรณกรรมภาษาอังกฤษ โดยมีรูปแบบการเขียนการสะกดที่ต่างกัน
ในสมัยเดียวกัน ภาษาอังกฤษสำเนียงนอร์ธัมเบรีย ซึ่งมีการพูดในภาคตะวันออกเฉียงใต้ของสกอตแลนด์ ได้มีวิวัฒนาการเป็นภาษาสกอตส์ในปัจจุบัน
ภาษาอัสสัม

| อัสสัม |
| --- | --- |
অসমীয়া โอสัมมิยะ
คำว่า โอสัมมิยะ ("อัสสัม") ในอักษรอัสสัม
ออกเสียง: [ɔ̞ˈx̟omia]
ประเทศที่มีการพูด: อินเดีย, บังกลาเทศ, ภูฏาน
ภูมิภาค: รัฐอัสสัม
ชาติพันธุ์: ชาวอัสสัม
จำนวนผู้พูด: 13,079,696 คน (2534)   (ไม่พบวันที่)
ตระกูลภาษา: อินโด-ยูโรเปียน  ภาษากลุ่มอินโด-อิเรเนียนภาษากลุ่มอินโด-อารยันภาษากลุ่มอินโด-อารยันตะวันออกภาษากลุ่มเบงกอล-อัสสัมอัสสัม
รูปแบบก่อนหน้า: ภาษาปรากฤต ภาษาอัสสัมเก่าอัสสัม 
ระบบการเขียน: อักษรเบงกอลปรับปรุงสำหรับภาษาอัสสัม, อักษรละติน
สถานภาพทางการ
ภาษาทางการ:  อินเดีย รัฐอัสสัม 
ผู้วางระเบียบ: Asam Sahitya Sabha
รหัสภาษา
ISO 639-1: as
ISO 639-2: asm
ISO 639-3: asm

อัสสัม (অসমীয়া โอสัมมิยะ; อังกฤษ: Assamese Language) เป็นภาษาที่พูดโดยชาวพื้นเมืองในรัฐอัสสัม มีผู้พูดภาษานี้ในรัฐอรุณาจัลประเทศ และรัฐทางตะวันออกเฉียงเหนืออื่นๆของอินเดีย รวมทั้งในประเทศภูฏานและบังกลาเทศด้วย จัดเป็นภาษากลุ่มอินโด-ยุโรเปียนตะวันออก คำว่าอัสสัมเป็นภาษาอังกฤษหมายถึงกลุ่มชนที่อยู่ในหุบเขาพรหมบุตร แต่พวกเขาเรียกตัวเองว่า อาหม และเรียกภาษาของเขาว่า อาหมมิยา
ภาษาสอบถาม

ภาษาสอบถาม (อังกฤษ: query language, data query language หรือ database query language; DQL) เป็นภาษาคอมพิวเตอร์ที่ใช้สำหรับสอบถามหรือจัดการกับข้อมูลใน DBMS โดยภาษาประเภทนี้ที่ได้รับความนิยมสูงสุดคือ ภาษาสอบถามเชิงโครงสร้าง
(Structured Query Language: SQL) คิดค้นโดยนักวิทยาศาสตร์ของไอบีเอ็มในทศวรรษที่ 1970 มีรูปแบบคำสั่งที่คล้ายกับ
ประโยคในภาษาอังกฤษมาก ซึ่งปัจจุบันองค์กร แอนซี ได้ประกาศให้ภาษาสอบถามเชิงโครงสร้าง
เป็นภาษามาตรฐานสำหรับระบบการจัดการฐานข้อมูลเชิงสัมพันธ์ (Relational Database management System หรือ RDBMS) เป็นระบบ DBMS แบบที่ใช้กันแพร่หลายที่สุดในปัจจุบัน
ระบบการจัดการฐานข้อมูลเชิงสัมพันธ์ทุกระบบจะใช้คำสั่งพื้นฐานของภาษา SQL ได้เหมือน ๆ กัน แต่อาจมีคำสั่งพิเศษที่แตกต่างกันบ้าง
เนื่องจากบริษัทผู้ผลิตแต่ละรายก็พยายามที่จะพัฒนา RDBMS ของตนเองให้มีลักษณะที่เด่นกว่าระบบอื่นโดยเพิ่มคุณสมบัติที่เกินข้อกำหนดของ
แอนซี ซึ่งคิดว่าจะเป็นประโยชน์ต่อผู้ใช้เข้าไป
DELETE ใช้สำหรับลบข้อมูลหรือลบเรคอร์ดใดในฐานข้อมูล
INSERT ใช้สำหรับเพิ่มข้อมูลหรือเพิ่มเรคอร์ดใดเข้าไปในฐานข้อมูล
SELECT ใช้สำหรับเลือกข้อมูลหรือเลือกเรคอร์ดที่ต้องการจากฐานข้อมูล
UPDATE ใช้สำหรับแก้ไขหรือแก้ไขเรคอร์ดใดในฐานข้อมูล
ตัวอย่างภาษาสอบถาม

MDX
OQL
QUEL
SQL